ai4bharat/Pralekha huggingface dataset:
पंतप्रधान कार्यालय
केंद्रीय अन्न प्रक्रिया उद्योग मंत्र्यांच्या अध्यक्षतेखालील शिरोमणी गुरुद्वारा प्रबंधक समितीच्या शिष्टमंडळाने घेतली पंतप्रधानांची भेट
नवी दिल्ली, 8 जून 2018
केंद्रीय अन्य प्रक्रिया उद्योग मंत्री हरसिमरत कौर बादल यांच्या अध्यक्षतेखालील शिष्टमंडळाने आज पंतप्रधान नरेंद्र मोदी यांची भेट घेतली. शिरोमणी गुरूद्वारा प्रबंधक समितीच्या सदस्यांचाही या शिष्टमंडळात समावेश होता.
गुरूद्वारासह सेवाभावी धार्मिक संस्थांकडून लंगर आणि प्रसादासाठी मोफत दिल्या जाणाऱ्या वस्तूंवर आकारल्या जाणाऱ्या सीजीएसटी आणि आयजीएसटी चे परतावे देऊ करणाऱ्या केंद्र सरकारच्या सेवा भोजन योजनेबद्दल या शिष्टमंडळाने पंतप्रधानांचे आभार मानले.
ऊस उत्पादक शेतकऱ्यांवरचे ओझे कमी करण्यासाठी केंद्र सरकारने केलेल्या उपाययोजनांबद्दलही शिष्टमंडळाने पंतप्रधानांचे आभार मानले.
B.Gokhale/M.Pange/P.Kor
(Visitor Counter : 94
गृह आणि शहरी व्यवहार मंत्रालय
गृहनिर्माण आणि शहरी व्यवहार मंत्रालयाने सुरू केली 'शहर सौंदर्य स्पर्धा'
नवी दिल्ली, 27 एप्रिल 2023
गृहनिर्माण आणि शहरी व्यवहार मंत्रालयाने 26 एप्रिल 2023 रोजी ‘सिटी ब्युटी कॉम्पिटिशन’ अर्थात "शहर सौंदर्य स्पर्धा" पोर्टल https://citybeautycompetition.in सुरू केले आहे. या पोर्टलच्या माध्यमातून देशभरातील शहरी स्थानिक स्वराज्य संस्था ऑनलाइन प्रक्रियेद्वारे या स्पर्धेत भाग घेऊ शकतात. देशभरातील शहरे आणि प्रभागांनी सुंदर, नाविन्यपूर्ण आणि सर्वसमावेशक सार्वजनिक ठिकाणे निर्माण करण्यासाठी केलेल्या परिवर्तनाच्या प्रयत्नांना प्रोत्साहन देणे आणि त्यांना पारितोषिक देऊन गौरवणे हा या स्पर्धेचा उद्देश आहे.
या स्पर्धेअंतर्गत, शहरांमधील प्रभाग आणि सार्वजनिक ठिकाणांची निवड ही खालील पाच मुद्द्यांच्या आधारे केली जाईल ज्यामध्ये  सुगम्यता  सुविधा  विविध उपक्रम  सौंदर्यशास्त्र आणि  पर्यावरण स्थिती यांचा समावेश असेल. या स्पर्धेच्या माध्यमातून शहरातील सर्वात सुंदर प्रभाग आणि सार्वजनिक जागांना पुरस्कृत केले जाईल. तसेच निवडलेल्या प्रभागांचा शहर आणि राज्य स्तरावर सत्कार केला जाईल. वॉटरफ्रंट्स , ग्रीन स्पेसेस  पर्यटन/वारसा ठिकाणे आणि बाजार/व्यावसायिक ठिकाणे या चार श्रेणींमधून निवड झालेल्या शहरांमधील सर्वात सुंदर सार्वजनिक ठिकाणांना प्रथम राज्य स्तरावर पुरस्कृत केले जाईल आणि त्यानंतर निवडलेल्या प्रवेशिकांचा राष्ट्रीय स्तरावरील पुरस्कारांसाठी विचार केला जाईल.
या शहर सौंदर्य स्पर्धेत'' सहभागी होण्याची अंतिम तारीख 15 जुलै 2023 आहे. सहभागी होणाऱ्या स्थानिक स्वराज्य संस्थांनी आपल्याकडील आवश्यक माहिती, डेटा/दस्तऐवज  https://citybeautycompetition.in या संकेतस्थळावर ऑनलाइन सुविधेद्वारे सादर करावी. या स्पर्धेकरता ज्ञान भागीदार म्हणून अॅडमिनिस्ट्रेटिव्ह स्टाफ कॉलेज ऑफ इंडिया  प्रभाग/ स्थानिक स्वराज्य संस्था/ आणि राज्यांना आवश्यक ती सर्व मदत करेल.S.Kane/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
विज्ञान आणि तंत्रज्ञान मंत्रालय
पारंपरिक भरड धान्याचा आहार मधुमेह, लठ्ठपणा आणि इतर विकारांमध्ये फायदेशीर- केंद्रीय मंत्री डॉ जितेंद्र सिंह यांचे प्रतिपादन
नवी दिल्ली, 30 जानेवारी 2023
पारंपरिक भरड धान्याचा आहार मधुमेह, लठ्ठपणा आणि इतर विकारांमध्ये फायदेशीर आहे, असे प्रतिपादन केंद्रीय विज्ञान आणि तंत्रज्ञान राज्यमंत्री  डॉ. जितेंद्र सिंह यांनी केले. डॉ. जितेंद्र सिंह हे प्रसिद्ध मधुमेह तज्ञ आणि वैद्यकीय व्यावसायिक देखील आहेत. भरड धान्यांमध्ये अत्यावश्यक जीवनसत्त्वे, खनिजे, प्रथिने आणि तंतुमय पदार्थ विपुल प्रमाणात असतात असे सांगून तांदूळ आणि गव्हापासून बनवले जाणारे सर्व पदार्थ भरड धान्यापासून देखील बनवता येतात, हे फारच कमी जणांना माहित आहे असे सिंह म्हणाले.
पंतप्रधान नरेंद्र मोदी यांनी योग जागतिक स्तरावर लोकप्रिय केल्यानंतर आता भरड धान्याला लोकप्रिय बनवण्यासाठी कृती करण्याची वेळ आली आहे, असे सिंह यांनी आंतरराष्ट्रीय भरड धान्य वर्षाच्या निमित्ताने आयोजित “वैज्ञानिक आणि औद्योगिक संशोधन परिषद : भरड धान्य संदर्भात नवोन्मेष” या विशेष कार्यक्रमात मुख्य भाषण देताना सांगितले.
भारतात भरड धान्याच्या 12 ज्ञात प्रकारांपैकी 10 प्रकारांचे धान्य भारतात पिकवले जाते. भरड धान्यात जटिल कार्बोदके असतात जी अतिशय मंद गतीने पचतात त्यामुळे ग्लायसेमिक इंडेक्स कमी राहतो. ही बाब रक्तातील साखरेच्या पातळीसाठी फायदेशीर ठरते, असे सिंह यांनी सांगितले.
डॉ जितेंद्र सिंग यांनी यावेळी एका प्रदर्शनाचे उद्घाटनही केले. तसेच वैज्ञानिक आणि औद्योगिक संशोधन परिषद - राष्ट्रीय भौतिक प्रयोगशाळा येथे, "आंतरराष्ट्रीय भरड धान्य वर्ष-2023" महोत्सवाचा भाग म्हणून, वैज्ञानिक आणि औद्योगिक संशोधन परिषद प्रयोगशाळेने तयार केलेली, भरड धान्यावर आधारित असलेली डेस्कटॉप दिनदर्शिका- 2023 माननीय मंत्र्यांनी जारी केली.
सरकारच्या उपक्रमांमुळे केवळ भारतातच नव्हे तर जागतिक स्तरावर देखील भरड धान्याचा वापर पुन्हा एकदा वाढेल आणि त्यामुळे शेतकऱ्यांच्या उत्पन्नात भर पडेल, अशी माहिती सिंह यांनी दिली.
सर्व भरड धान्ये ही दुष्काळाची प्रतिरोधक आहेत, या पिकांसाठी जास्त पाण्याची गरज नसते तसेच या पिकाची निकृष्ट जमिनीत किंवा डोंगराळ प्रदेशातही लागवड करता येते. यामुळे जगातील जवळजवळ सर्वच भौगोलिक विभाग आणि प्रदेशांमध्ये यांच्या उत्पादनाला प्रोत्साहन दिले जाऊ शकते, अशी माहिती मंत्र्यांनी दिली. भरड धान्य कार्बोदके, प्रथिने तसेच कॅल्शियम, पोटॅशियम, मॅग्नेशियम, लोह, मॅंगनीज आणि जस्त यांसारखी खनिजे यांनी देखील परिपूर्ण असतात, असे त्यांनी सांगितले.
भारत 170 लाख टन पेक्षा जास्त भरड धान्यांचे उत्पादन करतो. हे उत्पादन आशिया खंडातील एकूण उत्पादनाच्या 80 टक्के तर जागतिक उत्पादनाच्या 20 टक्के इतके आहे, याकडे सिंह यांनी लक्ष वेधले.N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 250
गृह आणि शहरी व्यवहार मंत्रालय
केंद्रीय गृहनिर्माण आणि नागरी व्यवहार मंत्रालयाने फ्रीडम-2 वॉक आणि सायकल चॅलेंज स्पर्धांच्या पुरस्कारांची केली घोषणा
पिंपरी चिंचवड, पुणे, नाशिक, नागपूर, कल्याण-डोंबिवली आणि नवी मुंबईला विविध विभागातले पुरस्कार जाहीर
नवी दिल्ली, 17 फेब्रुवारी 2022
केंद्रीय गृहनिर्माण आणि नागरी व्यवहार मंत्रालयाने ,आझादी का अमृत महोत्सव अंतर्गत, राबवलेल्या उपक्रमांचा भाग म्हणून दोन वैशिष्ट्यपूर्ण राष्ट्रीय स्तरावरील स्पर्धांचे आयोजन केले होते. – फ्रीडम 2 वॉक आणि सायकल चॅलेंज ही स्पर्धा शहरी पातळीवर तर आंतर-शहर फ्रीडम-2 वॉक आणि सायकल चॅलेंज ही नागरिकांसाठीची स्पर्धा आयोजित केली होती. एक ते 26 जानेवारी 2022 दरम्यान या स्पर्धा आयोजित करण्यात आल्या होत्या. नागरिकांना उत्साहाने अधिक निरोगी जीवनशैली स्वीकारण्यासाठी प्रोत्साहन देण्यासह, या चॅलेंजचा व्यापक उद्देश. लोकांच्या मानसिकतेत आणि जीवनशैलीत दीर्घकालीन बदल घडवून आणणे हा होता. त्यासाठी चालणे आणि सायकलिंग च्या स्पर्धा घेण्यात आल्या. या स्पर्धेतून प्रत्येक शहरातले चॅम्पियन्स निवडण्यात आले.
या स्पर्धांमधील विजेत्यांना ऑनलाईन पुरस्कार देण्याचा कार्यक्रम आज आयोजित करण्यात आला होता. यात उत्तम कामगिरी करणारी शहरे आणि शहरातील लोकांची नावे जाहीर करण्यात आली. तसेच देशातील शहरांसमोर सायकल्स4 चेंज, स्ट्रीटस4पीपल आणि ट्रान्सपोर्ट4ऑल अशी नवी उद्दिष्टे 2023 पर्यंत साध्य करण्याचे आव्हानही ठेवले गेले.
मंत्रालयाच्या स्मार्ट सिटी अभियानातील वरील उपक्रमात, वाहतूक आणि विकास धोरण संस्था,  भागीदार आहे.
2023 साठीची उद्दिष्टे : इंडिया सायकल्स4चेंज, स्ट्रीटस4पीपल आणि ट्रान्सपोर्ट4ऑल आव्हाने
देशाच्या 100 शहरातील लोकांना रस्ते सुरक्षित आनंदी वाटावे आणि आरोग्यदायी सार्वजनिक स्थळ म्हणून सायकल स्नेही शहरे बनविण्यासाठी 2020 मध्ये भारत सरकार ने इंडिया सायकल्स4चेंज आणि स्ट्रीटस4पीपल आव्हान सुरु केले. हे राष्ट्रीय शहरी वाहतूक धोरण  च्या धर्तीवर तयार करण्यात आले आहे. या धोरणात रस्त्यांवर फक्त गाड्या ही दृश्य बदलून लोकांसाठीचे रस्ते इतका आमूलाग्र बदल करण्याची योजना आहे. ट्रान्सपोर्ट4ऑल आव्हान 2021 मध्ये सुरु करण्यात आले होते. याचा उद्देश होता शहरे, नागरिक आणि स्टार्टअप्स यांना एकत्र आणून सार्वजनिक वाहतूकीत सुधारणा करुन सर्व नागरिकांच्या गरजा अधीक उत्तमपणे पूर्ण करणे. या आव्हानांच्या माध्यमातून, शहरांनी नागरिकांशी संवाद साधून चालणे आणि सायकल स्नेही रस्ते बनविण्यासाठी, जनतेतून नवोन्मेशी, कमी खर्चीक आणि जलदगतीने अंमलबजावणी करता येण्यासारख्या कल्पना मागविणे हा नवीन मंत्र स्वीकारला आहे.
विजेत्यांच्या सविस्तर माहितीसाठी येथे क्लिक करा:
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
वस्त्रोद्योग मंत्रालय
कामगारांना कौशल्य प्रशिक्षण देण्यासाठी 16 राज्य सरकारांचा वस्त्रोद्योग मंत्रालयाबरोबर सामंजस्य करार
(नवी दिल्ली, 14 ऑगस्ट 2019
वस्त्रोद्योग क्षेत्रातील क्षमता निर्मितीसाठी समर्थ योजना पुढे नेण्यासाठी 16 राज्य सरकारांनी आज नवी दिल्लीत वस्त्रोद्योग मंत्रालयाबरोबर सामंजस्य करारावर स्वाक्षऱ्या केल्या.
एकूण 18 राज्यांनी ‘समर्थ’ योजनेअंतर्गत मंत्रालयाबरोबर भागीदारी करण्यासाठी सहमती दर्शवली आहे. यापैकी जम्मू आणि काश्मीर आणि ओदिशा आजच्या कार्यक्रमाला उपस्थित नव्हते. सुरुवातीला, मंत्रालयाने या योजनेच्या अंमलबजावणीसाठी राज्य सरकारने नामनिर्देशित केलेल्या संस्थांना 3.5 लाखांहून अधिक उद्दिष्टे दिली आहेत. प्रशिक्षणानंतर सर्व लाभार्थींना वस्त्रोद्योगाशी संबंधित विविध उपक्रमांमध्ये रोजगार पुरवला जाणार आहे. सूत कताई आणि विणकाम वगळता वस्त्रोद्योग क्षेत्राच्या संपूर्ण मूल्य साखळीचा यात समावेश आहे. राज्य सरकारांबरोबर करण्यात आलेल्या सामंजस्य करारांमधून राज्य सरकारच्या संस्थांना सहकार्य देण्याबाबत आणि राष्ट्र विकासात समान भागीदार बनवण्याप्रती मंत्रालयाची वचनबद्धता दिसून येते असे केंद्रीय वस्त्रोद्योग, महिला आणि बालविकास मंत्री स्मृती झुबीन इराणी यांनी म्हटले आहे.
तामिळनाडू आणि झारखंड यासारख्या राज्यांनी तिथल्या वस्त्रोद्योगातील आवश्यक कुशल मनुष्यबळापेक्षा खूप कमी उद्दिष्ट ठेवले आहे, याबाबत त्यांनी पुनर्विचार करावा असे इराणी म्हणाल्या. 4 लाखांहून अधिक कामगारांना कौशल्य प्रशिक्षण देण्याचा संकल्प असून तो साध्य करण्यासाठी प्रयत्न केले गेले पाहिजेत असे त्या म्हणाल्या. विविध राज्यातील परिस्थितीचा आढावा घेण्यासाठी तिथल्या प्रशिक्षण सुविधांचा दौरा करणार असल्याचे त्या म्हणाल्या. वस्त्रोद्योग क्षेत्रात 75 टक्के महिला असल्याचे त्यांनी सांगितले.
S.Tupe/S.Kane/P.Kor
उपराष्ट्रपती कार्यालय
भारताच्या उज्ज्वल परंपरांना शैक्षणिक क्षेत्रात पुन्हा समाविष्ट केले पाहिजे- उपराष्ट्रपती
आपल्या प्राचीन ज्ञानदान पद्धती पुन्हा सुरु करून, त्या वर्तमानकाळाशी सुसंगत बनवायला हव्यात-उपराष्ट्रपतींनी व्यक्त केली अपेक्षा
भारताची समृद्ध, प्राचीन परंपरा देशाच्या शिक्षणक्षेत्रात पुन्हा एकदा समाविष्ट करण्याची गरज आहे. असे मत, उपराष्ट्रपती एम. व्यंकय्या नायडू यांनी व्यक्त केले. त्यासाठी आपण प्राचीन काळातील ज्ञानदान परंपरा आणि पारंपरिक ज्ञान समजून घेत ते अधिक आधुनिक आणि कालसुसंगत करण्यासाठी प्रयत्न करायला हवेत, असे मत त्यांनी व्यक्त केले
उपराष्ट्रपतींच्या हस्ते आज हरिद्वार इथल्या दक्षिण आशियाई शांतता आणि सलोखा संस्थेचे उद्घाटन झाले, त्यावेळी ते बोलत होते. भारताच्या,जगभर प्रसिद्ध असलेल्या,प्राचीन शिक्षण परंपरा परदेशी आक्रमक-शासकांच्या काळात लुप्त झाल्या, अशी खंत त्यांनी यावेळी व्यक्त केली.
देशात दीर्घकाळ असलेल्या वसाहतवादी सत्तेमुळे देशातील मोठा वर्ग शिक्षणापासून वंचित राहिला, यात महिलांचाही समावेश होता.केवळ उच्च वर्गातील मोजक्या लोकानांच औपचारिक शिक्षण घेण्याची संधी मिळाली. “त्यामुळे आज सर्वांना गुणवत्तापूर्ण शिक्षण देणे आवश्यक आहे, असे केले तरच आपली शिक्षण व्यवस्था अधिक समावेशक आणि लोकशाहीपूर्ण होऊ शकेल,” असे ते म्हणाले. राष्ट्रीय शिक्षण धोरणात, आपल्या शिक्षणाचे भारतीयीकरण करण्याचा प्रयत्न केल्याबद्दल, त्यांनी आनंद व्यक्त केला. जे जे भारतीय आहे, ते सगळे हीन दर्जाचे आहे, असे समजणाऱ्या मानसिकतेविषयी त्यांनी तीव्र नाराजी व्यक्त केली.
आपल्या मुळाशी पुन्हा एकदा जोडले जाण्याच्या गरजेवर भर देत, उपराष्ट्रपती म्हणाले की कुटुंबातील ज्येष्ठ व्यक्तींनी लहान मुलांसोबत जास्तीत जास्त वेळ घालवावा, त्यांच्या संगतीत युवा पिढीला आपल्या समृद्ध संस्कृती आणि परंपरांची माहिती मिळू शकेल. तसेच निसर्गही आपला उत्तम गुरु असून, युवा पिढीने आपला जास्तीत जास्त वेळ निसर्गाच्या सान्निध्यात घालवावा, असे आवाहन त्यांनी केले.
आपल्या आयुष्यात मातृभाषेचे विशेष महत्त्व आहे असे सांगत, उपराष्ट्रपतींनी आपल्या मातृभाषेचा वापर, प्रसार आणि प्रचार करण्यावर भर दिला. “ मला भारतात असा दिवस बघण्याची इच्छा आहे जेव्हा दोन भारतीय व्यक्ती एकमेकांशी त्यांच्या मातृभाषेत संभाषण करतील, प्रशासनिक व्यवहार मातृभाषेत होतील आणि आदेश देखील लोकांच्या स्थानिक भाषेतच जारी केले जातील” असे नायडू म्हणाले. न्यायालयीन कामकाजात देखील स्थानिक भाषांचा वापर केला जावा, अशी अपेक्षा त्यांनी व्यक्त केली.
आज तणावग्रस्त जगाला, अनेक सामाजिक आणि इतर समस्यांचा सामना करावा लागत असतांना, मानवतेच्या विकासासाठी, जगात शांतता आणि सलोखा नांदणे काळाची गरज आहे, असे उपराष्ट्रपती म्हणाले. “शांततेचा सर्व जगावर परिणाम होणे अपरिहार्य असते, त्यातूनच, सामाजिक सलोखा निर्माण होऊन,प्रगती आणि समृद्धीचा मार्ग खुला होतो,” असे ते म्हणाले. ‘शांततेचा लाभांश’, समाजातील प्रत्येक हितधारकासाठी संपत्ती आणि सुख घेऊन येणारा असतो, अशा भावना त्यांनी व्यक्त केल्या.
पंतप्रधान कार्यालय
पंतप्रधान नरेंद्र मोदी 26 एप्रिलला सौराष्ट्र तामिळ संगममच्या सांगता समारंभाला करणार संबोधित
‘एक भारत श्रेष्ठ भारत’ या पंतप्रधानांच्या तत्त्वाला साकार करणारा उपक्रम
या उपक्रमामुळे सौराष्ट्रातील तामिळ लोकांना त्यांच्या मूळस्थानाशी स्वतःला पुन्हा जोडण्याची संधी मिळाली
नवी दिल्ली, 25 एप्रिल 2023
पंतप्रधान नरेंद्र मोदी उद्या म्हणजेच येत्या 26 एप्रिलला सकाळी साडे दहा वाजता सौराष्ट्र तामिळ संगममच्या सांगता सोहळ्याला संबोधित करणार आहेत.
“एक भारत, श्रेष्ठ भारत” या तत्वाला प्रोत्साहन देण्याच्या पंतप्रधानांच्या दृष्टीनुसार हा उपक्रम राबवला जात आहे. देशाच्या विविध भागांतील लोकांमध्ये असलेले प्राचीन अनुबंध शोधून काढण्याचा प्रयत्न या उपक्रमांच्या माध्यमातून होत आहे. याच दृष्टिकोनातून यापूर्वी काशी तमिळ संगमचे आयोजन करण्यात आले होते. सौराष्ट्र तमिळ संगमम, गुजरात आणि तामिळनाडूमधील समान संस्कृती आणि वारसा साजरा केला जात आहे.
अनेक शतकांपूर्वी सौराष्ट्र प्रदेशातून अनेक लोक तामिळनाडूत स्थलांतरित झाले. सौराष्ट्र तमिळ संगममने सौराष्ट्रीय तमिळांना त्यांच्या मुळांशी पुन्हा जोडण्याची संधी दिली आहे. 10 दिवस चाललेल्या या संगमामुळे 3000 हून अधिक सौराष्ट्रीयन तामिळ लोक विशेष रेल्वेगाडीने सोमनाथला आले. कार्यक्रमाची सुरुवात 17 एप्रिल रोजी झाली, आता त्याचा समारोप सोहळा 26 एप्रिल रोजी सोमनाथ इथं होणार आहे.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
बाबासाहेब आंबेडकर यांची तत्त्वे आणि मूल्ये यावर आधारित समाज उभारणी आणि राष्ट्र उभारणी यातच आपले खरे यश सामावलेले आहे : राष्ट्रपती रामनाथ कोविंद
राष्ट्रपतींच्या हस्ते लखनौमध्ये डॉक्टर भीमराव आंबेडकर स्मृतिस्थळ आणि सांस्कृतिक केंद्राची पायाभरणी
बाबासाहेबांची तत्वे आणि मुल्ये यावर आधारित समाजाची आणि राष्ट्राची उभारणी करणे यातच आपले खरे यश सामावले आहे, असे उद्गगार राष्ट्रपती रामनाथ कोविंद यांनी आज काढले. या दिशेने आपण काहीएक प्रगती केली असली तरी अजून बरीच प्रगती करावयाची बाकी आहे असेही ते म्हणाले.
लखनौमध्ये डॉक्टर भीमराव आंबेडकर स्मृती स्थळ आणि सांस्कृतिक केंद्राच्या पायाभरणी समारंभात आज म्हणजे 29 जून 2021 रोजी ते बोलत होते.
डॉक्टर भीमराव आंबेडकरांचे अनेक पैलू असलेले व्यक्तिमत्व आणि राष्ट्र उभारणीत त्यांनी दिलेले अनमोल योगदान यातून त्यांची असामान्य क्षमता आणि बुद्धिमत्ता दिसून येते, असे राष्ट्रपती म्हणाले .
शिक्षणतज्ञ , अर्थतज्ञ, विधिज्ञ, राजकारणी, पत्रकार, समाजशास्त्रज्ञ, समाजक्रांती घडविणारे नेते एवढीच त्यांची ओळख नाही तर संस्कृती, धर्म आणि अध्यात्म या क्षेत्रातही त्यांनी बहुमूल्य योगदान दिले आहे.
तत्वनिष्ठता , समता, स्वाभिमान आणि भारतीयत्व ही बाबासाहेबांच्या दूरदृष्टीची चार सर्वात महत्त्वाची तत्वे होती, असे राष्ट्रपती म्हणाले.
त्यांच्या विचारांमध्ये आणि कृतींमध्ये या चार तत्त्वांची चुणूक दिसून येते. संस्कृतीसंबधीचे त्यांचे विचार हे परस्परसौहार्दावर आधारित होते. डॉक्टर आंबेडकरांनी भगवान बुद्धांचा संदेश सर्वदूर नेला.
स्त्रियांना समान हक्क देण्याच्या विचाराचा डॉक्टर आंबेडकरांनी नेहमीच पुरस्कार केला, असे राष्ट्रपती म्हणाले.त्यांनी लिहिलेल्या संविधानाने स्त्रियांना पुरुषांएवढेच मूलभूत अधिकार दिले आहेत.
स्थावर जंगम मालमत्तेचा वारसा , लग्न तसेच इतर गोष्टीसंबंधी वारसा हक्क यातून समानतेचा मूलभूत हक्क स्थापित करण्यासाठी सुस्पष्ट कायदेशीर पाया एका स्वतंत्र कायद्याद्वारे घातला जायला हवा असे डॉक्टर आंबेडकरांचे म्हणणे होते.
महिलांना वारसा हक्क यासारख्या अनेक मुद्द्यांवर त्यांनी सुचवलेल्या मार्गावरून आज आपली न्यायव्यवस्था मार्गक्रमणा करत आहे, असे राष्ट्रपतींनी नमूद केले. लखनौ इथे बाबासाहेबांचे स्मृतिस्थळ म्हणून सांस्कृतिक केंद्राची उभारणी करण्याच्या उत्तर प्रदेशाच्या निर्णयाची राष्ट्रपतींनी प्रशंसा केली.
राष्ट्रपतींचा संदेश हिंदीतून वाचण्यासाठी येथे क्लिक करा
राष्ट्रपती कार्यालय
राष्ट्रपती द्रौपदी मुर्मू यांची सुखोई 30 MKI लढाऊ विमानातून ऐतिहासिक हवाई सफर
भारताच्या संरक्षण क्षमतेत जमीन, हवाई आणि समुद्र अशा सर्व सीमांचा विस्तार झाला असून ही आपल्यासाठी अभिमानाची बाब आहे- राष्ट्रपती मुर्मू
भारताच्या राष्ट्रपती, द्रौपदी मुर्मू यांनी आज  आसाममधील तेजपूर हवाई दलाच्या तळावरून सुखोई 30 MKI लढाऊ विमानातून ऐतिहासिक हवाई सफर केली. भारतीय सशस्त्र दलांच्या सर्वोच्च कमांडर  असलेल्या राष्ट्रपतींनी वायुसेनेच्या तळावर परत येण्यापूर्वी हिमालयाच्या सफरी बरोबरच ब्रह्मपुत्रा आणि तेजपूर खोऱ्यात सुमारे 30 मिनिटे हवाई सफरीचा आनंद लुटला.
106 स्क्वॉड्रनचे कमांडिंग ऑफिसर ग्रुप कॅप्टन नवीन कुमार यांनी विमान उडविले. विमानाने समुद्रसपाटीपासून सुमारे दोन किलोमीटर उंचीवर आणि ताशी सुमारे 800 किलोमीटर वेगाने उड्डाण केले. या अशा प्रकारची हवाई सफर करणाऱ्या राष्ट्रपती मुर्मू या तिसऱ्या राष्ट्रपती आणि दुसऱ्या महिला राष्ट्रपती ठरल्या आहेत.
अभ्यागतांची नोंद ठेवणाऱ्या पुस्तकात, राष्ट्रपतींनी एक संक्षिप्त मनोगत लिहून आपल्या भावना व्यक्त केल्या, त्या म्हणाल्या, "भारतीय वायुसेनेच्या बलाढ्य सुखोई-३० एमकेआय लढाऊ विमानात उड्डाण करणे, हा माझ्यासाठी आनंददायी अनुभव होता. ही आपल्यासाठी अभिमानाची बाब आहे. भारताची संरक्षण क्षमता जमीन, हवाई आणि सागरी अशा सर्व सीमांना व्यापून टाकण्यासाठी प्रचंड विस्तारली आहे, याचा मला अभिमान आहे. मी भारतीय वायुसेना आणि तेजपूरच्या तळावरच्या हवाई दलाच्या संपूर्ण टीमचे या सफरीचे आयोजन केल्याबद्दल अभिनंदन करते.”
यावेळी राष्ट्रपतींना विमान आणि भारतीय वायुसेनेच्या  परिचालन क्षमतांबद्दलही माहिती देण्यात आली. राष्ट्रपतींनी भारतीय वायुसेनेच्या  च्या कार्य सज्जतेवर समाधान व्यक्त केले.
सुखोई 30 MKI लढाऊ विमानातून राष्ट्रपतींची हवाई सफर घडवणे हा भारतीय सशस्त्र दलाच्या सर्वोच्च कमांडर या नात्याने सशस्त्र दलांशी संपर्क ठेवण्याच्या त्यांच्या प्रयत्नांचा एक भाग आहे.
मार्च 2023 मध्ये, राष्ट्रपतींनी INS विक्रांतला भेट दिली होती आणि स्वदेशी बनावटीच्या विमानातील अधिकारी आणि खलाशांशी संवाद साधला होता.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 20 सप्टेंबर 2022
|
|
- 216.83 cr Total Vaccine doses  have been administered so far under Nationwide Vaccination Drive
- 13,10,410 doses administered in last 24 hours
- India's Active caseload currently stands at 47,379
- Active cases stand at 0.11%
- Recovery Rate currently at 98.71%
- 4,676 recoveries in the last 24 hours increases Total Recoveries to
- 4,39,67,340
- 4,043 new cases recorded in the last 24 hours
- Daily positivity rate 
- Weekly Positivity Rate 
- 89.20 cr Total Tests conducted so far; 2,95,894 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 216.83  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.08  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 47,379 इतकी आहे, ती देशाच्या एकूण रुग्णसंख्येच्या तुलनेत 0.11% इतकी आहे.
परिणामी, भारतात रुग्ण बरे होण्याचा दर 98.71%. झाला आहे. गेल्या 24 तासांत 4,676 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,67,340 झाली आहे.
गेल्या 24 तासात 4,043 नव्या कोरोना रुग्णांची नोंद झाली.
गेल्या 24 तासात एकूण 2,95,894 चाचण्या करण्यात आल्या. भारताने आतापर्यंत एकूण 89.20  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.81% तर दैनंदिन पॉझिटिव्हिटी दर 1.37% आहे.
इतर अपडेट्स :-
R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
अर्थ मंत्रालय
कर्जबाजाराची व्याप्ती वाढविणे गरजेचे – निर्मला सीतारामन
मुंबई, 5 नोव्हेंबर 2019
वर्तमान बँकांची कर्जे आणि वाढती अनुत्पादित मालमत्ता अर्थात ‘एनपीए’ चा बँकावरील बोजा कमी करण्यासाठी शेअर बाजारातील कर्ज बाजाराची  व्याप्ती वाढविणे तसेच सर्व प्रकारच्या गुंतवणूक पर्यायांचा विकास होणे गरजेचे असल्याचे केंद्रीय वित्त मंत्री निर्मला सीतारामन यांनी स्पष्ट केले.
त्या आज मुंबई येथे नॅशनल स्टॉक एक्सचेंजच्या रौप्य महोत्सवी वर्षानिमित्त ‘भांडवली बाजारपेठचे लोकशाहीकरण’ या विषयावर बोलत होत्या. नॅशनल स्टॉक एक्सचेंज दरवर्षी 3 नोव्हेंबरला ‘किरकोळ गुंतवणूकदार दिवस’ साजरा करतो. आज हे दोन्ही कार्यक्रम एकत्रित घेण्यात आले. त्या पुढे म्हणाल्या की, मागील 25 वर्षात मुंबई शेअर बाजाराने वित्तीय साक्षरता वाढवण्यासाठी विविध प्रकारचे अथक प्रयत्न केले असून सकारात्मक दृष्टीने त्यांनी अवलंबिलेले आधुनिक तंत्रज्ञान हे विशेष महत्वाचे आहे. शेअर बाजाराने लोकशाहीवादी, किरकोळ गुंतवणूकदार आणि सामान्य लोकांपर्यंत गुंतवणूकीचे महत्व विषद केले. त्या म्हणाल्या की, वित्तीय जागरुकता आणण्यासाठी देशभरातील 600 जिल्ह्यांमधून विविध प्रकारची शिबीरं, परिषदांचे आयोजन शेअर बाजाराने केले असून त्यातून नेतृत्वधारी गुंतवणूकदार पुढे आल्याने किरकोळ गुंतवणुकदारांच्या संख्येत वाढ झाली. जोखीम व्यवस्थापन, गुंतवणूकदारांचे संरक्षण, गॅरेन्टी सेटलमेंट या सर्व बाबी आधुनिक तंत्रज्ञान , कायद्याचा पाठिंबा तसेच वित्तीय अधिनियमन सेबीमुळे शक्य झाले.
शेअर बाजाराच्या 25 वर्षाच्या कामगिरीविषयी बोलताना त्या म्हणाल्या की, विदेशातील शेअर बाजार सुद्धा आपल्या स्टॉक मार्केटचा निरिक्षण आणि आढावा घेत असतात. या 25 वर्षात देशाने आंतरराष्ट्रीय पातळीवरील गुंतवणुकदारांना आकर्षित करुन हा बाजार कसा विस्तारला याचे कौतुकास्पद उदाहरण जेव्हा विदेशी नेत्याकडून ऐकायला मिळते तेव्हा आपल्या देशाचा अभिमान वाटल्याशिवाय राहत नाही असेही त्यांनी विशेषत्वाने सांगितले.
यावेळी एनएसई अर्थात नॅशनल स्टॉक एक्सचेंजचे व्यवस्थापकीय संचालक आणि मुख्य कार्यकारी अधिकारी विक्रम लिमये उपस्थित होते. त्यांनी मागील 25 वर्षातील भारतीय भागभांडवल बाजारपेठेच्या विस्ताराचा व्यापक आढावा घेतला आणि प्रत्येक वेळी स्टॉक एक्सचेंज गुंतवणुकदारांसाठी सुलभीकरण प्रक्रियेचा कसा अवलंब करते याची माहिती दिली.
यावेळी सेबीचे अध्यक्ष अजय त्यागी यांनी सांगितले की, मागील दोन वर्षात भारतीय शेअर बाजाराने 9 लाख कोटी रुपयांची उलाढाल केली असून यामध्ये 30 टक्के वाटा इक्वीटी आणि 70 ते 75 टक्के वाटा डेप्ट मार्केटचा आहे. ते पुढे म्हणाले की, सर्व आधुनिक तंत्रज्ञानांनी युक्त असे भारतीय शेअर बाजार असून, किरकोळ गुंतवणुकदारांपासून ते विविध फंड मॅनेजर्स्पर्यंत त्यांचे सर्व व्यवहार ऑनलाईन केले जातात. त्यांनी इलेक्ट्रॉनिक ट्रेडिंग पद्धतीविषयी माहिती दिली तसेच रोबोट ॲडव्हायजरी सर्व्हिसेस, कृत्रिम बुद्धीमत्ता, मशीन लर्निंग या पद्धती विकसित करण्यात येत असल्याचे सांगितले.
B.Gokhale/P.Malandkar
(Visitor Counter : 85
पंतप्रधान कार्यालय
पंतप्रधान 16 फेब्रुवारी 2020 रोजी वाराणसीला भेट देणार
दीनदयाल उपाध्याय स्मारकाचे लोकार्पण आणि पुतळ्याचे अनावरण
वाराणसी, उज्जैन आणि ओंकारेश्वर या तीन ज्योतिर्लिंग तीर्थक्षेत्रांना जोडणाऱ्या महाकाल एक्सप्रेसला हिरवा झेंडा दाखवणार
वाराणसीमध्ये 430 खाटांचे अतिविशेष सरकारी रुग्णालयांसह अनेक विकास प्रकल्पांचा शुभारंभ/लोकार्पण करणार
नवी दिल्ली, 14 फेब्रुवारी 2020
पंतप्रधान नरेंद्र मोदी 16 फेब्रुवारी 2020 रोजी वाराणसी या त्यांच्या लोकसभा मतदार संघात भेट देणार आहेत.
पंतप्रधान जगद्गुरू विश्वराध्य गुरूकूलच्या शतकमहोत्सवी समारंभाच्या समारोप कार्यक्रमात सहभागी होणार आहे. पंतप्रधान मोदी यावेळी श्री सिद्धांत शिखमणी ग्रंथच्या 19 भाषांमधील अनुवादीत आवृत्तींचे प्रकाशन तसेच त्याच्या मोबाईल ॲपचा शुभारंभ करणार आहेत.
त्यानंतर नरेंद्र मोदी पंडित दीनदयाल उपाध्याय स्मृती केंद्राचे लोकार्पण करतील. या कार्यक्रमात पंतप्रधान पंडित दीनदयाल उपाध्याय यांच्या 63 फूट उंचीच्या पंचलोह पुतळ्याचे अनावरण करतील. एखाद्या नेत्याचा देशातला हा सर्वात मोठा पुतळा आहे. हा पुतळा पूर्ण करण्यासाठी गेले वर्षभर 200हून अधिक कारागीर दिवस-रात्र काम करत होती.
या स्मृती केंद्रात पंडित दीनदयाल उपाध्याय यांच्या जीवनावर आधारित कोरिव काम देखील पाहायला मिळेल. या प्रकल्पावर गेले वर्षभर ओदिशातले सुमारे 30 कारागीर काम करत होते.
त्यानंतर पंतप्रधान एका सार्वजनिक कार्यक्रमात 30हून अधिक प्रकल्पांचे लोकार्पण करणार आहेत. यामध्ये काशी हिंदू विश्वविद्यालय  येथील 430 खाटांचे अतिविशेष सरकारी रुग्णालय आणि 74 खाटांचे मनोरुग्णालयाचा समावेश आहे.
पंतप्रधान व्हिडिओ लिंकच्या माध्यमातून आयआरसीटीसीच्या महाकाल एक्सप्रेसला हिरवा झेंडा दाखवतील. ही रेल्वे गाडी वाराणसी, उज्जैन आणि ओंकारेश्वर या तीन ज्योतिर्लिंग तीर्थक्षेत्रांना जोडणार आहे. रात्रीचा प्रवास करणारी देशातील ही पहिली खासगी रेल्वे असेल.
पंतप्रधान नरेंद्र मोदी ‘काशी एक रुप अनेक’ चे उद्घाटन करतील. अमेरिका, इंग्लंड आणि ऑस्ट्रेलियासह जगाच्या विविध देशांमधून आलेल्या ग्राहक आणि कारागिरांशी पंतप्रधान संवाद साधतील. ‘काशी एक रुप अनेक’ हा दोन दिवस चालणारा कार्यक्रम पंडित दीनदयाल उपाध्याय हस्तकला संकुलात आयोजित करण्यात आला आहे. यामध्ये संपूर्ण उत्तर प्रदेशातील वस्तू पाहायला मिळतील.
B.Gokhale/S.Kane/P.Kor
(Visitor Counter : 70